Απόφαση της Μεικτής Επιτροπής του ΕΟX

αριθ. 42/2003

της 16ης Μαΐου 2003

για τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ TOY ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη "η συμφωνία", και ιδίως το άρθρο 98,

Εκτιμώντας τα ακόλουθα:

(1) Το παράρτημα ΙΙ της συμφωνίας τροποποιήθηκε από την απόφαση αριθ. 6/2003 της Μεικτής Επιτροπής του ΕΟΧ, της 31ης Ιανουαρίου 2003(1).

(2) Η οδηγία 2002/69/ΕΚ της Επιτροπής, της 26ης Ιουλίου 2002, για τον καθορισμό των μεθόδων δειγματοληψίας και των μεθόδων ανάλυσης για τον επίσημο έλεγχο των διοξινών και τον προσδιορισμό των παρόμοιων με τις διοξίνες PCB στα τρόφιμα(2), πρέπει να ενσωματωθεί στη συμφωνία.

(3) Η απόφαση 2002/678/ΕΚ της Επιτροπής, της 22ας Αυγούστου 2002, για την τροποποίηση της απόφασης 2002/79/ΕΚ για την επιβολή ειδικών όρων στις εισαγωγές αραχίδας και ορισμένων προϊόντων που παράγονται από αραχίδες κινεζικής καταγωγής ή προέλευσης(3), πρέπει να ενσωματωθεί στη συμφωνία.

(4) Η απόφαση 2002/679/ΕΚ της Επιτροπής, της 22ας Αυγούστου 2002, για την τροποποίηση της απόφασης 2002/80/ΕΚ για την επιβολή ειδικών όρων στις εισαγωγές σύκων, φουντουκιών και φιστικιών και ορισμένων προϊόντων που παράγονται από αυτά, τουρκικής καταγωγής ή προέλευσης(4), πρέπει να ενσωματωθεί στη συμφωνία.

(5) Η οδηγία 2002/76/ΕΚ της Επιτροπής, της 6ης Σεπτεμβρίου 2002, περί τροποποίησης των παραρτημάτων των οδηγιών του Συμβουλίου 86/362/ΕΟΚ και 90/642/ΕΟΚ όσον αφορά τον καθορισμό των ανωτάτων ορίων για τα υπολείμματα φυτοφαρμάκων (metsulfuron methyl) πάνω και μέσα στα σιτηρά και σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών(5), πρέπει να ενσωματωθεί στη συμφωνία,

ΑΠΟΦΑΣΙΖΕΙ:

Άρθρο 1

Το κεφάλαιο XII του παραρτήματος ΙΙ της συμφωνίας τροποποιείται ως εξής:

1. Στα σημεία 38 (οδηγία 86/362/ΕΟΚ του Συμβουλίου) και 54 (οδηγία 90/642/EΟΚ του Συμβουλίου) προστίθεται η ακόλουθη περίπτωση:

"- 32002 L 0076: Οδηγία 2002/76/ΕΚ της Επιτροπής, της 6ης Σεπτεμβρίου 2002 (ΕΕ L 240 της 7.9.2002, σ. 45)."

2. Στο σημείο 54μη (απόφαση 2002/79/ΕΚ της Επιτροπής) προστίθεται η ακόλουθη περίπτωση:

"- 32002 D 0678: Απόφαση 2002/678/ΕΚ της Επιτροπής, της 22ας Αυγούστου 2002 (ΕΕ L 229 της 27.8.2002, σ. 33)."

3. Στο σημείο 54μθ (απόφαση 2002/80/ΕΚ της Επιτροπής) προστίθεται η ακόλουθη περίπτωση:

"- 32002 D 0679: Απόφαση 2002/679/ΕΚ της Επιτροπής, της 22ας Αυγούστου 2002 (ΕΕ L 229 της 27.8.2002, σ. 37)."

4. Μετά το σημείο 54νδ (οδηγία 2002/72/ΕΚ της Επιτροπής), προστίθεται το ακόλουθο σημείο:

"54νε. 32002 L 0069: Οδηγία 2002/69/ΕΚ της Επιτροπής, της 26ης Ιουλίου 2002, για τον καθορισμό των μεθόδων δειγματοληψίας και των μεθόδων ανάλυσης για τον επίσημο έλεγχο των διοξινών και τον προσδιορισμό των παρόμοιων με τις διοξίνες PCB στα τρόφιμα (ΕΕ L 209 της 6.8.2002, σ. 5· όπως διορθώθηκε με την ΕΕ L 252 της 20.9.2002, σ. 40)."

Άρθρο 2

Τα κείμενα των οδηγιών 2002/69/ΕΚ και 2002/76/ΕΚ και των αποφάσεων 2002/678/ΕΚ και 2002/679/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.

Άρθρο 3

Η παρούσα απόφαση τίθεται σε ισχύ στις 17 Μαΐου 2003, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(6).

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.

Βρυξέλλες, 16 Μαΐου 2003.

Για τη Μεικτή Επιτροπή του ΕΟΧ

Ο Πρόεδρος

P. Westerlund

(1) ΕΕ L 94 της 10.4.2003, σ. 53.

(2) ΕΕ L 209 της 6.8.2002, σ. 5 (διορθωτικό στην ΕΕ L 252 της 20.9.2002, σ. 40).

(3) ΕΕ L 229 της 27.8.2002, σ. 33.

(4) ΕΕ L 229 της 27.8.2002, σ. 37.

(5) ΕΕ L 240 της 7.9.2002, σ. 45.

(6) Δεν έχουν αναφερθεί συνταγματικές απαιτήσεις.